text: Godt råd til virksomheder: Sats på Tyskland 
  17 juni 2014 kl. 15.38
  Sydbank afholdte i dag en konference for at fortælle erhvervslivet om de store muligheder i Tyskland.
  Landet er mere attraktivt end nogensinde før for syddanske virksomheder, lyder det fra Sydbank. Markedet ligger lige rundt om hjørnet og potentialet er stadigt stort - både i nord og syd.
  I Tyskland bor der over 80 millioner mennesker og landet har altid været Danmarks vigtigste handelspartner.
  I 2012 eksporterede vi 15,2 procent af vores varer til Tyskland, men det kan blive til endnu mere på grund af det store marked og den lette adgang, mener Sydbank.
  Det er et firma i Kolding enig i:
  Mos Mosh er et jeans-firma. Det blev grundlagt i 2010. 
  Allerede året efter var det inde på det tyske marked, og i dag har Mos Mosh 300 forhandlere i Tyskland og forventer, at omsætningen vil fordobles næste år.
  Det havde ejeren af Mos Mosh Kim Hyldahl ikke forestillet sig:
  
  